open-index/open-wikipedia-markdown huggingface dataset:
এন৫১৫ (বাংলাদেশ)

**এন৫১৫ (বাংলাদেশ)** বা **বগুড়া ২য় বাইপাস সড়ক** বাংলাদেশের একটি জাতীয় মহাসড়ক। বগুড়া ১ম বাইপাস সড়কে (এখন৫) অতিরিক্ত যানজটের কারণে ২০০৫ সালে এই ২য় বাইপাস সড়ক নির্মাণের প্রকল্প গ্রহণ করা হয়।

## ইতিহাস
* ২০০৫ সালে অতিরিক্ত যানজটের কারণে বগুড়া শহরকে বাইপাস করার জন্য দ্বিতীয় বাইপাস সড়ক নির্মাণের পরিকল্পনা গ্রহণ করা হয়।
* সড়কটির নির্মাণের জন্য প্রাথমিকভাবে ৪৭ কোটি টাকা বরাদ্দ করা হয়েছিল।
* ২০০৯ সালে সড়কটির নির্মাণ কাজ শেষ হওয়ার কথা ছিল, কিন্তু বরাদ্দকৃত অর্থ শেষ হয়ে যাওয়ায় নির্মাণ কাজ বন্ধ হয়ে যায়।
* পরবর্তীতে অতিরিক্ত ৩ কোটি ৪ লক্ষ টাকা ব্যয়ে সড়কটির নির্মাণ কাজ সম্পন্ন হয়।

## সড়কটির বৈশিষ্ট্য
* এটি বগুড়া শহরের বনানী ও মাটিডালি বিমান মোড়কে একে অপরের সাথে যুক্ত করে।
* সড়কটি শহরের মধ্যে অতিরিক্ত যানজট কমাতে গুরুত্বপূর্ণ ভূমিকা পালন করে।
* এই সড়কটির মাধ্যমে দেশের উত্তর-পশ্চিমাঞ্চলের সঙ্গে অন্যান্য অঞ্চলের যোগাযোগ সহজ হয়।
* এটি ১৬কিমি দীর্ঘ একটা সড়ক ।

## অর্থনৈতিক প্রভাব
* বাইপাস সড়কটির নির্মাণে স্থানীয় ব্যবসা ও বাণিজ্য কার্যক্রমে সুবিধা হয়েছে, যা অর্থনৈতিক উন্নতির দিকে ভূমিকা রাখছে।

## ভবিষ্যত পরিকল্পনা
* ভবিষ্যতে সড়কটির সম্প্রসারণ ও আধুনিকীকরণের জন্য আরও উন্নয়ন পরিকল্পনা রয়েছে।

তথ্যসূত্র

* বাংলাদেশ সড়ক পরিবহন কর্তৃপক্ষ – সড়ক উন্নয়ন প্রকল্প

বিষয়শ্রেণী:বগুড়ার সড়ক
বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:২০০৫-এ বাংলাদেশে প্রতিষ্ঠিত
কুষ্টিয়া কেন্দ্রীয় জামে মসজিদ

**কুষ্টিয়া কেন্দ্রীয় জামে মসজিদ** কুষ্টিয়া শহরে অবস্থিত একটি মসজিদ। ১৮৯৬ সালে মসজিদটি প্রতিষ্ঠিত হয়। এটিই কালক্রমে কুষ্টিয়ার কেন্দ্রীয় মসজিদ হিসেবে গড়ে ওঠে। মসজিদটি **কুষ্টিয়া বড় জামে মসজিদ** নামেও বেশ পরিচিত।

## ইতিহাস

বর্তমান মসজিদটির জায়গায় ১৮৯০ সালে কুষ্টিয়া হাই স্কুলের মৌলবির জন্য একটি খড়ের ঘর তৈরি করা হয়। ১৮৯৬ সালে শেখপাড়ার জমিদার অ্যাওয়াজ সূত্রে এই জমির মালিক হন এবং এখানে মসজিদটি নির্মাণ করে। সেই সময় মসজিদটির দৈর্ঘ্য ও প্রস্থ  করে ছিল। মুসল্লিদের সংখ্যা ক্রমশ বৃদ্ধি পাওয়ায় কারণে ১৯২৬ সালে মসজিদের আয়তন বৃদ্ধি করা হয়।  ১৯৮৬ সালে দক্ষিণ দিকে বর্ধিত করা হয়। বর্তমানে মসজিদের ভবন দ্বিতল ও একটি বিশাল আকৃতির মিনার রয়েছে। মিনারের উচ্চতা , মিনার নির্মানের কাজ ২০২১ সালে শুরু হয়।

## চিত্রশালা


চিত্র:Main gate of Kushtia Central Mosque.jpg|মসজিদের প্রবেশদ্বার
চিত্র:Minar of Kushtia Central Mosque 2.jpg|কুষ্টিয়া পাবলিক লাইব্রেরির মাঠ থেকে মসজিদের মিনার
চিত্র:Entrance view of Kushtia Central Jame Masjid.jpg|প্রবেশদ্বার দিয়ে প্রবেশের পরের দৃশ্য
চিত্র:
চিত্র:


## পাদটীকা

* 

## তথ্যসূত্র

## গ্রন্থপঞ্জি

* 

## বহিঃসংযোগ

বিষয়শ্রেণী:কুষ্টিয়ার মসজিদ
বিষয়শ্রেণী:১৮৯৬-এ ব্রিটিশ ভারতে প্রতিষ্ঠিত
বিষয়শ্রেণী:কুষ্টিয়ার ইতিহাস
আশরাফুল হক (অধ্যাপক)

**আশরাফুল হক** একজন বাংলাদেশী তড়িৎ প্রকৌশলী। তিনি ইসলামিক ইউনিভার্সিটি অব টেকনোলজির তড়িৎ ও ইলেকট্রনিক কৌশল বিভাগের অধ্যাপক। বর্তমানে তিনি আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করছেন।

## জন্ম ও শিক্ষা
আশরাফুল রংপুরে জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয়ের তড়িৎ ও ইলেকট্রনিক কৌশল বিভাগ থেকে ১৯৮৬ সালে স্নাতক ডিগ্রি লাভ করেন। তিনি কানাডার মেমোরিয়াল ইউনিভার্সিটি অব নিউফাউন্ডল্যান্ড থেকে ১৯৯৩ সালে স্নাতকোত্তর এবং ১৯৯৬ সালে পিএইচডি ডিগ্রি অর্জন করেন।

## কর্মজীবন
আশরাফুল হক ১৯৮৬ সালে রাজশাহী প্রকৌশল ও প্রযুক্তি বিশ্ববিদ্যালয়ে প্রভাষক হিসেবে যোগ দেন এবং ২০০৬ সাল পর্যন্ত সহকারী অধ্যাপক, সহযোগী অধ্যাপক ও অধ্যাপক হিসেবে দায়িত্ব পালন করেন।

২০০৭ সালে তিনি ইসলামিক ইউনিভার্সিটি অব টেকনোলজির (আইইউটি) তড়িৎ ও ইলেকট্রনিক কৌশল বিভাগে অধ্যাপক হিসেবে যোগ দেন। অধ্যাপনার পাশাপাশি তিনি ছাত্রী হলের প্রভোস্ট, রিসার্চ এক্সটেনশন, অ্যাডভাইজরি সার্ভিসেস অ্যান্ড পাবলিকেশনস (আরইএএসপি)-এর প্রধান, ইইই বিভাগের প্রধান, ইঞ্জিনিয়ারিং ও টেকনোলজি অনুষদের ডিন এবং আইইউটি-এর ভারপ্রাপ্ত উপ-উপাচার্যসহ বিভিন্ন দায়িত্ব পালন করেছেন।

আশরাফুল হক ২০২৪ সালের ২৭ আগস্ট আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ৫ সেপ্টেম্বর আনুষ্ঠানিকভাবে দায়িত্ব গ্রহণ করেন।

## গবেষণা ও প্রকাশনা
আন্তর্জাতিক জার্নালে তার ৪১টি গবেষণাপত্র এবং ৫৯টি কনফারেন্স প্রসিডিংস প্রকাশিত হয়েছে। তিনি নবায়নযোগ্য জ্বালানিতে পাওয়ার ইলেকট্রনিক্সের প্রয়োগ নিয়ে গবেষণার সঙ্গে সম্পৃক্ত।

## তথ্যসূত্র

বিষয়শ্রেণী:রংপুর জেলার ব্যক্তি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য
বিষয়শ্রেণী:বাংলাদেশী গবেষক
বিষয়শ্রেণী:ইসলামিক ইউনিভার্সিটি অব টেকনোলজির শিক্ষক
বিষয়শ্রেণী:রাজশাহী প্রকৌশল ও প্রযুক্তি বিশ্ববিদ্যালয়ের শিক্ষক
তুই কে আমার

**তুই কে আমার** ২০২৪ সালের একটি বাংলা ভাষার ভারতীয় নাট্য চলচ্চিত্র। পরিচালনার পাশাপাশি কাহিনী, চিত্রনাট্য ও সংলাপ লিখেছেন দাউদ হোসেন। ফুলকি এন্টারটেইনমেন্টের ব্যানারে প্রযোজনা করেছেন বাসার সেখ। প্রধান চরিত্রে অভিনয় করেছেন বিশাল, আনিশা, অভি ভট্টাচার্য, দেবা ও বাসার সেখ। এতে ভালবাসা এবং বাড়িতে ডাকার জায়গা খুঁজতে থাকা দুই শিশুর অটুট চেতনার একটি হৃদয়বিদারক গল্প উঠে এসেছে। যা ৩০শে আগস্ট প্রেক্ষাগৃহে মুক্তি পায়। 

রাজকুমার ও বিশালের চিত্রগ্রহণে কোরিওগ্রাফি করেছেন প্রীতম দাহা। নক্ষত্রের সম্পাদনায় ভিজ্যুয়াল গ্রাফিক্স করেছেন দেবাশিস ব্যানার্জি। যা ২০২৪ সালের ২রা জুলাই প্রদর্শনের শংসাপত্র পায়।

## পটভূমি
বিশাল এবং পাখি একসাথে প্রেম করে এবং সেই কারণে তারা দুজনেই কাজের জন্য কলকাতা শহরে আসে। বিশাল শীঘ্রই একটি চাকরি শুরু করে এবং পাখি আরও ভাল দিনের জন্য পড়াশোনা শুরু করে। তিনি পথশিশুদের জন্য শিক্ষক হিসাবে কাজ করেছিলেন। হঠাৎ করে তিনি এই এলাকায় জনপ্রিয় হয়ে ওঠেন। কিন্তু বিশাল পাখির কথা জানি না সে কোথায় ছিল?পাখির সাথে কি বিশালের দেখা করা সম্ভব?
## অভিনয়শিল্পী
* এসকে বিশাল - বিশাল
* আনিশা খাতুন - পাখি
* অভিক ভট্টাচার্য - সাহেব
* দেবা ব্যানার্জি - লালু 
* বাসার‌ সেখ
* রিম 
* মৌসুমী
* মোঃ সোহম
* শহীদ
## সঙ্গীত
সঙ্গীত পরিচালনা করেছে দেবাশিস ব্যানার্জি, সৌভিক কবি, তাপস নন্দী, সন্দীপ দে এবং বিনোদ। গানের কথা লিখেছে দেবাশিস ব্যানার্জি, তাপস নন্দী ও বিনোদ এবং গেয়েছে সৌভিক কবি, তাপস নন্দী, বিনোদ ও মীরা দে।

## মুক্তি
চলচ্চিত্রটি ২০২৪ সালের ৩০শে আগস্ট পশ্চিমবঙ্গের প্রেক্ষাগৃহে মুক্তি পায়। 

## তথ্যসূত্র
 
## বহিঃসংযোগ

* 

বিষয়শ্রেণী:২০২৪-এর প্রণয়ধর্মী চলচ্চিত্র
বিষয়শ্রেণী:২০২৪-এর নাট্য চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
দেশটা তোমার বাপের নাকি

**দেশটা তোমার বাপের নাকি** ২০২২ সালে প্রকাশিত বাংলা ভাষার একটি প্রতিবাদী সঙ্গীত। এটি লিখেছেন ও সুর করেছেন গীতিকার ইথুন বাবু এবং কণ্ঠ দিয়েছেন মৌসুমী চৌধুরী।

## পটভূমি
২০২২ সালে বাংলাদেশ জাতীয়তাবাদী দল শেখ হাসিনার বিরুদ্ধে আন্দোলন শুরু করলে দলের মঞ্চে গানটি গেয়ে কর্মী ও সমর্থকদের উৎসাহ দেন মৌসুমী। তবে যশোরের গায়িকা রুকসার রহমান দাবি করেন, গানটি মৌসুমীর কণ্ঠে রেকর্ড করা হলেও প্রথম মঞ্চে পরিবেশন করেন রুকসার।

## প্রভাব
গানটি প্রকাশের পর মৌসুমীকে হুমকির মুখে পড়তে হয়। নিরাপত্তার জন্য তিনি বাড়ি ছেড়ে ঢাকায় চলে যান।

২০২৪ সালে বাংলাদেশের কোটা সংস্কার আন্দোলনে গানটি তুমুল জনপ্রিয়তা অর্জন করে।

২০২৪ সালের আগষ্টে ভারতের আসামের গায়ক আলতাফ হোসেইন গানটির কিছু কথা ও সুর বদলিয়ে সামাজিক যোগাযোগ মাধ্যমে একটি গান আপলোড করেন। গানটির মাধ্যমে হিন্দু ও মিঞা সম্প্রদায়ের মধ্যে বৈরিতা প্রচেষ্টার অভিযোগে পুলিশ তাকে গ্রেফতার করে।

এছাড়া আর. জি. কর হাসপাতাল ধর্ষণ ও হত্যাকাণ্ড ঘটনার প্রতিবাদী আন্দোলনেও গানটি ব্যাপক সাড়া ফেলে।

## তথ্যসূত্র

বিষয়শ্রেণী:বাংলা ভাষার গান
বিষয়শ্রেণী:বাংলাদেশী সঙ্গীত
বিষয়শ্রেণী:২০২২-এর গান
বিষয়শ্রেণী:শেখ হাসিনা সম্পর্কে সৃষ্টিকর্ম
বিষয়শ্রেণী:ছাত্র–জনতার অভ্যুত্থান
এন৫১৩ (বাংলাদেশ)

**এন৫১৩ (বাংলাদেশ)** বা **বাদেরহাট–খয়েরচর সড়ক** বাংলাদেশের একটি জাতীয় মহাসড়ক। এই মহাসড়কের দৈর্ঘ্য  যা পাবনা জেলার বেড়া উপজেলায় অবস্থিত।

## তথ্যসূত্র

বিষয়শ্রেণী:পাবনা জেলার সড়ক পরিবহন
বিষয়শ্রেণী:বাংলাদেশের জাতীয় মহাসড়ক
সুখময় ভট্টাচার্য

**সুখময় ভট্টাচার্য**, শাস্ত্রী  সপ্ততীর্থ (৮ জানুয়ারি ১৯০৯ - ২৭ জানুয়ারি ১৯৯৯) ছিলেন শান্তিনিকেতনের বিশ্বভারতী বিশ্ববিদ্যালয়ের সংস্কৃত শিক্ষক ও প্রাবন্ধিক।  একজন বিশিষ্ট সংস্কৃত পণ্ডিত, গবেষক ও লেখক  
## জীবনী
সুখময় ভট্টাচার্যের জন্ম ১৯০৯ খ্রিস্টাব্দের ৮ জানুয়ারি (১৩১৫ বঙ্গাব্দের ২৪ পৌষ) অবিভক্ত বাংলার তৎকালীন শ্রীহট্ট জেলার কালিজুড়ি গ্রামের  রাঢ়ীশ্রেণীর এক সম্ভ্রান্ত ভট্টাচার্য বংশে। পিতা সারদাচরণ ভট্টাচার্য ও মাতা অন্নদা দেবী। সুখময় মধ্য ইংরাজী পরীক্ষার পর বাড়ির টোলে 'কলাপ-ব্যাকরণ' পড়েন। প্রথমে শ্রীহট্টের ও পরে ময়মনসিংহ ও কলকাতার প্রখ্যাত পণ্ডিতদের কাছে পুরাণ, সাহিত্য, স্মৃতি, ন্যায়, তর্ক, তন্ত্র, মীমাংসা, সাংখ্য ও বেদান্ত অধ্যয়ণ করে পাণ্ডিত্য অর্জন করেন এবং 'শাস্ত্রী' ও 'সপ্ততীর্থ' উপাধি লাভ করেন। প্রাইভেটে প্রবেশিকা পরীক্ষা পাশের পর তিনি নিজে ইংরেজি করেন। উত্তরবঙ্গের এক রাজবাড়িতে  কিছুদিন অধ্যাপনার কাজে নিযুক্ত ছিলেন। পরে ১৯৩৭ খ্রিস্টাব্দে তিনি রবীন্দ্রনাথের আদর্শে অনুপ্রাণিত হয়ে শান্তিনিকেতনের বিদ্যাভবনে সংস্কৃত শিক্ষক হিসাবে যোগ দেন। কিন্তু তার শিক্ষণের বিষয় ছিল সংস্কৃত, সাহিত্য, অলংকার ও দর্শনশাস্ত্র। রবীন্দ্রনাথ মহাভারত বিষয়ে সুখময়ের গভীর জ্ঞানের পরিচয় পেয়ে তাকে মহাভারতের সামাজিক চিরন্তনতাবোধ বিষয়ে গবেষণায় উৎসাহ দেন। এই বিষয়ে তার রচিত আকর গ্রন্থ বিশ্বভারতী কর্তৃক চারটি খণ্ডে প্রকাশিত হয়। প্রথম খণ্ডটি প্রকাশিত ১৯৪৬ খ্রিস্টাব্দে।

অধ্যাপক সুখময় ভট্টাচার্যের প্রকাশিত গ্রন্থ সংখ্যা তেরোটি এবং তিনি দুশো'রও বেশি প্রবন্ধ রচনা করেছেন। তার রচিত বাংলা গ্রন্থগুলি হল :--
 
* *মহাভারতের সমাজ* (১৯৪৬) বিশ্বভারতী, শান্তিনিকেতন 
* *মহাভারতের চরিতাবলী* আনন্দ পাবলিশার্স, কলকাতা 
* *রামায়ণের চরিতাবলী*  আনন্দ পাবলিশার্স, কলকাতা 
* *সংস্কৃতানুশীলনে রবীন্দ্রনাথ*
* *তন্ত্রপরিচয়*

## সম্মাননা
* ১৯৮৫ খ্রিস্টাব্দে অধ্যাপক সুখময় ভট্টাচার্য ১৯৮৪ খ্রিস্টাব্দে রচিত "সংস্কৃতানুশীলনে রবীন্দ্রনাথ" গ্রন্থটির জন্য পশ্চিমবঙ্গ সরকারের "রবীন্দ্র পুরস্কার" এ পুরস্কৃত হন। 
* বিশ্বভারতী বিশ্ববিদ্যালয়ও তাকে "দেশিকোত্তম" উপাধিতে ভূষিত করে।

## জীবনাবসান
সুখময় ভট্টাচার্য ১৯৯৯ খ্রিস্টাব্দের ২৭ জানুয়ারি শান্তিনিকেতনে পরলোক গমন করেন।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:শ্রীহট্ট জেলার ব্যক্তি
বিষয়শ্রেণী:ভারতীয় সংস্কৃত পণ্ডিত
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:শান্তিনিকেতনের সাথে যুক্ত ব্যক্তি
বিষয়শ্রেণী: দেশিকোত্তম পুরস্কার প্রাপক
ইনস্টিটিউট অব লাইভস্টক সায়েন্স এন্ড টেকনোলজি, আইএলএসটি, গাইবান্ধা

**প্রাণিসম্পদ বিজ্ঞান ও প্রযুক্তি ইনস্টিটিউট** বা ইনস্টিটিউট অব লাইভস্টক সায়েন্স এন্ড টেকনোলজি (আই,এল,এস,টি) বাংলাদেশের মৎস্য ও প্রাণিসম্পদ মন্ত্রণালয়ের আওতাধীন শিক্ষা প্রতিষ্ঠান। বাংলাদেশ কারিগরি শিক্ষা বোর্ডের অধীনে এ প্রতিষ্ঠান থেকে চার বৎসর মেয়াদী “ডিপ্লোমা ইন লাইভস্টক” ডিগ্রী প্রদান করা হয়।

## ইতিহাস
বাংলাদেশের প্রাণিসম্পদ উন্নয়নের জন্য কারিগরিভাবে দক্ষ জনশক্তি উন্নয়ন ও মানসম্মত লাইভস্টক ডিপ্লোমা কোর্স পরিচালনার জন্য ২০১৪ সালে গাইবান্ধা, ব্রাহ্মণবাড়িয়া; গোপালগঞ্জ, নেত্রকোণা ও খুলনা জেলায় অত্যাধুনিক যন্ত্রপাতি ও ব্যবহারিক প্রশিক্ষণ সুবিধা সম্বলিত ৫টি স্বয়ংসম্পূর্ণ লাইভস্টক সায়েন্স এন্ড টেকনোলজি ইনস্টিটিউট স্থাপনের উদ্যোগ নেয়া হয়। ২০১৬ সালে সর্বপ্রথম গাইবান্ধা ইনস্টিটিউট অব লাইভস্টক সায়েন্স অ্যান্ড টেকনোলজিতে শিক্ষা কার্যক্রম শুরু হয়। পর্যায়ক্রমে, ২০১৮ সালে ব্রাহ্মণবাড়িয়ার নাসিরনগরে ও খুলনার ডুমুরিয়া, গোপালগঞ্জ ও নেত্রকোণায় বাকি চারটি ইনস্টিটিউট এর কার্যক্রম শুরু হয়।

২০২০ সালে এই প্রকল্পের সম্প্রসারণের লক্ষ্যে সিলেট, কুড়িগ্রাম-লালমনিরহাট ও বরিশালে আরও ৩টি ইনস্টিটিউট অব লাইভস্টক সায়েন্স অ্যান্ড টেকনোলজি স্থাপনের উদ্যোগ নেয়া হয়, যার নির্মাণ প্রক্রিয়া চলমান রয়েছে।

## আরও দেখুন
* ইনস্টিটিউট অব লাইভস্টক সায়েন্স এন্ড টেকনোলজি, নাসিরনগর, ব্রাহ্মণবাড়িয়া
* কৃষি মন্ত্রণালয়

## তথ্যসূত্র


বিষয়শ্রেণী:বাংলাদেশ সরকারের মন্ত্রণালয়
সৈয়দপুর পাইলট উচ্চ বিদ্যালয়

**সৈয়দপুর পাইলট উচ্চ বিদ্যালয়** নীলফামারী জেলার সৈয়দপুরে অবস্থিত একটি এমপিওভুক্ত মাধ্যমিক বিদ্যালয়। ১৯০৬ সালে বিদ্যালয়টি প্রতিষ্ঠিত হয়। বিদ্যালয়টি **সৈয়দপুর উচ্চ বিদ্যালয়** নামেও পরিচিত।

## সুবিধা
বিদ্যালয়টিতে তিনটি একাডেমিক ভবন, একটি প্রশাসনিক ভবন এবং দুটি হোস্টেল রয়েছে। স্কুলের একটি বড় মাঠ রয়েছে এবং একটি বাস্কেটবল কোর্টও রয়েছে। অন্যান্য সুবিধার মধ্যে রয়েছে মসজিদ, গ্যারেজ, অডিটোরিয়াম, ক্যান্টিন, শহীদ মিনার এবং লাইব্রেরি। বিদ্যালয়ে একটি ল্যাবরেটরি এবং একটি কম্পিউটার ল্যাব রয়েছে।

## চিত্রশালা


চিত্র:Main building of saidpur high school.jpg|সৈয়দপুর উচ্চ বিদ্যালয়ের মূল ভবন (প্রশাসনিক)
চিত্র:Main gate of saidpur high school.jpg|প্রধান ফটক
চিত্র:New building of saidpur high school.jpg |নতুন ভবন
চিত্র:Academic building of saidpur high school.jpg|প্রশাসনিক ভবন


## তথ্যসূত্র

## বহিঃসংযোগ

* 

বিষয়শ্রেণী:নীলফামারী জেলার বিদ্যালয়
বিষয়শ্রেণী:১৯০৬-এ ব্রিটিশ ভারতে প্রতিষ্ঠিত
বিষয়শ্রেণী:১৯০৬-এ প্রতিষ্ঠিত শিক্ষাপ্রতিষ্ঠান
হুলিও হোয়াও ওর্তিস লান্দাসুরি

**হুলিও হোয়াও ওর্তিস লান্দাসুরি** (; জন্ম: ১ মে ১৯৯৬; **হোয়াও ওর্তিস** নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইকুয়েডরীয় ক্লাব ইন্দিপেন্দিয়েন্তে দেল ভায়ে এবং ইকুয়েডর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৩ সালে, ওর্তিস ইকুয়েডর অনূর্ধ্ব-১৭ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০২১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

## প্রারম্ভিক জীবন
হুলিও হোয়াও ওর্তিস লান্দাসুরি ১৯৯৬ সালের ১লা মে তারিখে ইকুয়েডরের এস্মেরালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ওর্তিস ইকুয়েডর অনূর্ধ্ব-১৭ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০১৩ সালে তিনি ইকুয়েডর অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

২০২১ সালের ২৮শে অক্টোবর তারিখে, ২৫ বছর, ৫ মাস ও ২৭ দিন বয়সে, ডান পায়ে ফুটবল খেলায় পারদর্শী ওর্তিস মেক্সিকোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ইকুয়েডর ৩–২ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে ওর্তিস সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইকুয়েডরীয় ফুটবলার
বিষয়শ্রেণী:ইন্দিপেন্দিয়েন্তে দেল ভায়ের খেলোয়াড়
বিষয়শ্রেণী:ইকুয়েডরের আন্তর্জাতিক যুব ফুটবলার
বিষয়শ্রেণী:ইকুয়েডরের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইকুয়েডরের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:ক্লাব দেপোর্তিভো উনিভেরসিদাদ কাতোলিকা দেল ইকুয়েডরের খেলোয়াড়
আওয়াজ উডা

**আওয়াজ উডা বাংলাদেশ** ২০২৪ সালে প্রকাশিত বাংলা ভাষার একটি জুলাই বিপ্লবের প্রতিবাদী হিপ হপ সঙ্গীত। এতে কথা, সুর ও কণ্ঠ দিয়েছেন র‍্যাপার হান্নান হোসাইন শিমুল এবং মিক্স ও মাস্টারিং করেছে স্নেয়ারবিট।

## পটভূমি
২০২৪ সালে বাংলাদেশে কোটা সংস্কার আন্দোলন চলাকালীন সময়ে গানটি মুক্তি পায়। গানটি মুক্তির এক সপ্তাহ পর অর্থাৎ ২৫ জুলাই নারায়ণগঞ্জ থেকে হান্নানকে বাংলাদেশ পুলিশ গ্রেফতার করে। নিউ ইয়র্ক শহরের অলাভজনক সংগঠন আর্টিস্ট অ্যাট রিস্ক কানেকশন (এআরসি) হান্নানকে গ্রেফতারের নিন্দা জানান।

## জনপ্রিয়তা
[থাম্ব|[ইডেন মহিলা কলেজ|ইডেন মহিলা কলেজে আওয়াজ উডা গানের একটি বাংলা গ্রাফিতি।]]
[থাম্ব|ঢাকায় জুলাই গণঅভ্যুত্থানের শহীদদের স্মরণে নির্মিত [জুলাই শহীদ স্মৃতিস্তম্ভ, যেটিতে **আওয়াজ উডা** খোদাই করে লেখা আছে (নিচ থেকে ৬ষ্ঠ লাইন)]]
২০২৪ সালের বাংলাদেশে কোটা সংস্কার আন্দোলনকে ঘিরে গানটি শ্রোতাদের কাছে তুমুল জনপ্রিয়তা অর্জন করে। মাত্র ১৩ দিনের ব্যবধানে এটি ইউটিউবে প্রায় ছয় লক্ষের অধিকবার দেখা হয় এবং ইউটিউব ট্রেন্ডিংয়ে বাংলাদেশ থেকে পঞ্চম স্থান দখল করে নেয়।

## আরও দেখুন
* দেশটা তোমার বাপের নাকি

## তথ্যসূত্র

বিষয়শ্রেণী:বাংলা ভাষার গান
বিষয়শ্রেণী:বাংলাদেশী সঙ্গীত
বিষয়শ্রেণী:২০২৪-এর গান
বিষয়শ্রেণী:ছাত্র–জনতার অভ্যুত্থান
বিষয়শ্রেণী:দেশাত্মবোধক গান
বিষয়শ্রেণী:হিপ হপ সংগীত
আওন ইবনে আব্দুল্লাহ ইবনে জাফর

**আওন ইবনে আবদুল্লাহ ইবনে জাফর** (আরবি: عون بن عبدالله بن جعفر) হলেন হজরত আলীর কন্যা জয়নব বিনতে আলির পুত্র। তিনি আওন আল-আকবার নামেও পরিচিত ছিলেন। তিনি মক্কা থেকে কুফার উদ্দেশ্যে যাত্রার সময় ইমাম হুসাইন ইবনে আলির সফরসঙ্গী ছিলেন। কারবালার যুদ্ধে তিনি নিহত হন। তিনি বীরত্বের সাথে যুদ্ধ করে আশুরা দিবসে শহীদ হন।

## বংশপরিচয়
আওন ছিলেন হুসাইনের বোন জয়নাব এবং আবদুল্লাহ ইবনে জাফর ইবনে আবু তালিবের পুত্র। আবদুল্লাহ ইবনে জাফর ছিলেন নবী মুহাম্মদ এর সাহাবা। আওনের দাদা ছিলেন জাফর আল-তইয়ার, যাকে নবী মুসলমানদের আবিসিনিয়ায় হিজরতকারী দলের নেতৃত্ব দেওয়ার জন্য নিযুক্ত করেছিলেন। আবদুল্লাহর দুইজন পুত্র ছিল, তাদের নাম আওন: আউন আল-আকবর, যার মা ছিলেন জয়নাব এবং আউন আল-আসগর, যার মা ছিলেন মুসাইয়্যিব ইবনে নাজবার কন্যা জামানা।
## হুসাইন ইবনে আলীর সাথে যাত্রা
যখন আবদুল্লাহ ইবনে জাফর জানতে পারেন যে, হুসাইন কুফার উদ্দেশ্যে রওনা দিয়েছেন, তিনি তাকে মক্কায় ফিরে আসার জন্য বোঝাতে একটি চিঠি লিখেছিলেন। আবদুল্লাহ তার পুত্র আওন এবং মুহাম্মদের মাধ্যমে ইমামের কাছে সেই চিঠি পাঠান। যখন আবদুল্লাহ দেখতে পান যে, ইমাম তার সিদ্ধান্তে অটল, তখন তিনি তার পুত্র আওন ও মুহাম্মদকে হুসাইনের সাথে যোগ দিতে এবং তার পাশে থেকে যুদ্ধ করতে পরামর্শ দেন।

## আশুরার দিন
মুহাম্মদ শহীদ হওয়ার পর, আওন যুদ্ধক্ষেত্রে যান। ইবনে শাহর আশুবের বর্ণনা অনুযায়ী, তিনি উমর ইবনে সা'দ-এর বাহিনীর তিনজন অশ্বারোহী ও ১৮ জন পদাতিক সৈন্যকে হত্যা করেন। এবং অবশেষে আবদুল্লাহ ইবনে কুতবার হাতে শহীদ হন।

## তথ্যসূত্র

বিষয়শ্রেণী:ইসলাম
বিষয়শ্রেণী:সুফিবাদ
বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:হুসাইনীয়
বিষয়শ্রেণী:হোসাইন ইবনে আলী
বিষয়শ্রেণী:৬৮০-এ মৃত্যু
কাসিম ইবনে আব্বাস

**কাসিম ইবনে আব্বাস** (আরবি: القاسِم ٱبْن ٱلْعَبَّاس) হলেন -কারবালা যুদ্ধ-এর শহীদদের মধ্যে একজন।  কিছু বর্ণনা অনুসারে কাসিম ইবনে আব্বাসকে আব্বাস ইবনে আলীর পুত্র এবং তাঁর মা সাইয়্যিদা উম্মুস সুগরা লুবাবা বিনত উবায়দুল্লাহ ইবনে আব্বাস হিসাবে উল্লেখ করা হয়। তিনি এবং তাঁর ভাই মুহাম্মাদ ইবনে আল-আব্বাস কারবালা যুদ্ধে প্রাণ হারিয়েছিলেন। তাঁর মৃত্যুর সময় তিনি ছিলেন মাত্র ১৯ বছর বয়সী।

## তথ্যসূত্র


বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:আলীয়
বিষয়শ্রেণী:৬৮০-এ মৃত্যু
মুহাম্মদ ইবনে আব্দুল্লাহ ইবনে জাফর

**মুহাম্মদ ইবনে আবদুল্লাহ ইবনে জাফর** (আরবি: محمد بن عبدالله بن جعفر) ছিলেন যায়নাব-এর পুত্র। তিনি তাঁর ভাই আওন-এর সাথে হুসাইন ইবনে আলি-কে কারবালার যুদ্ধে সহায়তা করেছিলেন। তাঁরা দুই ভাই-ই কারবালার যুদ্ধে শহীদ হয়েছিলেন।

## জীবনী
তাঁর পিতা ছিলেন আবদুল্লাহ ইবনে জাফর ইবনে আবু তালিব, যিনি ইসলামের নবী মুহাম্মদ-এর একজন সাহাবী ছিলেন।তাঁর মাতা ছিলেন জয়নাব, যিনি আলী ইবনে আবু তালিব ও ফাতিমা-এর কন্যা। তাঁর পিতামহ ছিলেন জাফর আত-তাইয়ার, যাকে মুহাম্মদ  আবিসিনিয়ায় হিজরতকারীদের নেতা হিসেবে নিযুক্ত করেছিলেন।
## হুসাইন ইবনে আলীর সঙ্গী হওয়া
যখন হুসাইন ইবনে আলী মক্কা থেকে মদিনায় যাত্রা করেন, আবদুল্লাহ ইবনে জাফর তাঁকে একটি চিঠি লিখে তাঁর মন পরিবর্তনের চেষ্টা করেন।তিনি তাঁর পুত্র মুহাম্মদ ও আওনের মাধ্যমে এই চিঠি পাঠান। কিন্তু যখন আবদুল্লাহ ইবনে জাফর বুঝতে পারেন যে ইমাম যাওয়ার জন্য দৃঢ়প্রতিজ্ঞ, তখন তিনি মুহাম্মদ ও আওনকে হুসাইন ইবনে আলীর সঙ্গে যাওয়ার পরামর্শ দেন।
## আশুরার দিনে
মুহাম্মদ সাহসিকতার সাথে যুদ্ধ শুরু করেন এবং শত্রু সেনাবাহিনীর ১০ জন যোদ্ধাকে হত্যা করেন। কিন্তু শেষ পর্যন্ত আমির ইবনে নাহশাল আত-তামিমির হাতে নিহত হন। তার মৃত্যুর পর তার ভাই আওনও নিহত হয়।
## তথ্যসূত্র

বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:হোসাইন ইবনে আলী
বিষয়শ্রেণী:হুসাইনীয়
বিষয়শ্রেণী:৬৮০-এ মৃত্যু
নীলা মার্কেট

**নীলা মার্কেট** বাংলাদেশের ঢাকার পূর্বাচল নতুন শহরের ১নং সেক্টরের ভোলানাথপুরে অবস্থিত একটি বাজার। এটি পূর্বাচল এক্সপ্রেসওয়ে থেকে প্রবেশযোগ্য যেখানে ঢাকা থেকে যেতে হলে বালু সেতু পার হতে হয়।

## ইতিহাস
বাংলাদেশ সরকার রাজধানী উন্নয়ন কর্তৃপক্ষের পরিকল্পিত স্যাটেলাইট টাউন পূর্বাচলে একটি নতুন আন্তর্জাতিক ক্রিকেট স্টেডিয়াম নির্মাণের সিদ্ধান্ত নেয়। সেজন্য তারা পূর্বাচল নতুন শহরে ৩৭.৫ একর জমি অধিগ্রহণ করে। ২০১৩ সালে রূপগঞ্জ উপজেলার আওয়ামী লীগ রাজনীতিবিদ ফেরদৌসী আলম নীলা স্টেডিয়ামের প্রস্তাবিত জায়গায় অবৈধভাবে আওয়ামী লীগ ক্লাবের কার্যালয় নির্মাণ করেন। পরে এটিকে ঘিরে একটি বাজার গড়ে ওঠে এবং তার নামে বাজারটির নামকরণ করা হয়। ২০১৯ সালে প্রদত্ত প্রতিবেদন অনুযায়ী সরকার বাজারটি চল্লিশ বারের বেশি ভেঙে ফেললেও পরে রাজনৈতিক ক্ষমতা ব্যবহার করে এটি আবার নির্মাণ করা হয়। তবে নারায়ণগঞ্জ-১ আসনের সংসদ সদস্য গোলাম দস্তগীর গাজী রাজধানী উন্নয়ন কর্তৃপক্ষের কাছ থেকে বাজারটির অনুমতিপত্র নেওয়ার চেষ্টা করে ব্যর্থ হন এবং নীলার মতে গাজীই তাকে বাজারটি প্রতিষ্ঠার নির্দেশ দিয়েছিলেন। ১১ ফেব্রুয়ারি ২০২৬ সালে বাজারে আগুন লেগে এর ৫টি দোকান একেবারে পুড়ে ধ্বংস হয়ে যায়।

## বর্ণনা
থাম্ব|নীলা মার্কেটের একটি মিষ্টির দোকান
এটি কাঁচাবাজার বিভাগের জন্য পরিচিত যেখান থেকে গ্রাহকরা তাদের দৈনন্দিন প্রয়োজনের জন্য শাকসবজি, মাংস ও চাল কিনে থাকেন। বাজারের কিছু রেস্তোরাঁ তরুণ-তরুণীদের একান্তে কক্ষে বসে সময় কাটানোর জন্য সেবা দেয় এবং এখানে জুয়া ও মাদক ব্যবসা চলে যেগুলো দেশে অবৈধ। এখানে কিছু চাইনিজ রেস্টুরেন্টও আছে। এর বিন্যাস গ্রামীণ কাঠামোর মতো যা দর্শনার্থীদের আকর্ষণ করে। বাজারটি মিষ্টির জন্য একটি দুর্দান্ত জায়গা যেখানে একাধিক মিষ্টির দোকান রয়েছে। এটি স্ট্রিট ফুডের পাশাপাশি চিতই পিঠা দিয়ে হাঁসের মাংসের পদের জন্য জনপ্রিয়।

## তথ্যসূত্র

বিষয়শ্রেণী:পূর্বাচল
বিষয়শ্রেণী:বাংলাদেশের হাটবাজার
বিষয়শ্রেণী:বাংলাদেশের রেস্তোরাঁ পাড়া ও রাস্তা
বিষয়শ্রেণী:বাংলাদেশ আওয়ামী লীগের কেলেঙ্কারি
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:উইকিউপাত্তে স্থানাঙ্ক আছে
জাফর ইবনে আকিল

**জাফর ইবনে আকিল** (, **) ছিলেন আকিল ইবনে আবি তালিব-এর পুত্র। তার মা ছিলেন উম্মুল সুগরা বিনতে আমির, যিনি বনি কিলাব গোত্রের ছিলেন। এছাড়াও তিনি আলি-এর জামাতা ছিলেন। জাফর ইবনে আকিলকে হুসাইনের কারবালার সঙ্গী হিসেবে গণ্য করা হয়। তিনি আব্দুল্লাহ ইবনে মুসলিমের পরে যুদ্ধক্ষেত্রে প্রবেশ করেন, এবং তিনি উমর ইবনে সাদের বাহিনীর ২ (বা ১৫) জন যোদ্ধাকে হত্যা করেন। তাকে বিশর ইবনে সাওত আল-হামদানি বা খালিদ ইবনে আসাদ আল-জোহানি কর্তৃক (কারবালার) যুদ্ধে শহীদ করা হয়, আশুরার দিনে যখন তিনি হুসাইন ইবনে আলির সাথে ছিলেন।
জাফর ইবনে আকিল যুদ্ধক্ষেত্রে নিম্নোক্ত মহাকাব্যিক কবিতা আবৃত্তি করছিলেন:
* "আমি একজন আবতাহী (মাক্কী) যুবক এবং আমি আবু তালিবের বংশধর, আমি হাশিম এবং গালিবের বংশধর;
* এবং নিঃসন্দেহে আমরা মহান ব্যক্তিদের অধিপতি, এই যে হুসাইন, পবিত্রদের নেতা" এছাড়াও, জাফর ইবনে আকিল ইবনে আবি তালিবের নাম জিয়ারাহ আল-নাহিয়াহ আল-মুকাদ্দাসা এবং জিয়ারাহ আল-রজাবিয়্যাহতে উল্লেখ করা হয়েছে।

## তথ্যসূত্র

বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:হোসাইন ইবনে আলী
বিষয়শ্রেণী:হুসাইনীয়
বিষয়শ্রেণী:৬৮০-এ মৃত্যু
ভাঙ্গা ইন্টারচেঞ্জ

**ভাঙ্গা ইন্টারচেঞ্জ** বা **ভাঙ্গা গোলচত্বর** হলো ফরিদপুর জেলার ভাঙ্গায় অবস্থিত বাংলাদেশের একটি প্রধান সড়ক ইন্টারচেঞ্জ যা একটি ক্লোভারলিফ নিয়ে গঠিত। এটি বাংলাদেশের দক্ষিণবঙ্গের ২১ জেলাকে দেশের রাজধানী ঢাকার সাথে সংযুক্ত করে যা ঢাকা–ভাঙ্গা এক্সপ্রেসওয়ে, ঢাকা–খুলনা মহাসড়ক, ভাঙ্গা–ফরিদপুর মহাসড়ক ও ঢাকা–পটুয়াখালী মহাসড়ক নামক চারটি জাতীয় মহাসড়কের সংযোগস্থল।

## পটভূমি
২০১৬ সালে একটি এক্সপ্রেসওয়েতে রূপান্তর করার জন্য ২০১৯ সালের মধ্যে শেষ করার লক্ষ্য নিয়ে জাতীয় মহাসড়ক ৮-এর ঢাকা–ভাঙ্গা অংশে কাজ শুরু হয়। রূপান্তর প্রকল্পের অংশ হিসেবে ফরিদপুর জেলার ভাঙ্গায় এক্সপ্রেসওয়ের তিনটি সড়ক ইন্টারচেঞ্জের মধ্যে একটি নির্মাণের পরিকল্পনা করা হয়। ১২ মার্চ ২০২০ সালে ঢাকা–ভাঙ্গা এক্সপ্রেসওয়ে নামে এক্সপ্রেসওয়েটি উদ্বোধন করা হয়। এক্সপ্রেসওয়েটি নির্মাণের আগে ভাঙ্গাতে একটি চৌরাস্তা ছিল যা এপ্রিল ২০২০ সালে চালুর পরে একটি ইন্টারচেঞ্জে পরিণত হয়। ইন্টারচেঞ্জের কাজ শেষ হওয়ার পর বর্তমানে এটি একটি দর্শনীয় স্থান।

## সমস্যা
ইন্টারচেঞ্জটিতে নকশাগত ত্রুটি রয়েছে। এর সড়কবাঁধ কংক্রিটের তৈরি না হওয়ায় ইন্টারচেঞ্জটি বৃষ্টির ফলে একাধিকবার ভেঙ্গে যায়। এছাড়া বৃষ্টির কারণে উদ্ভূত জলাবদ্ধতা ইন্টারচেঞ্জে যানবাহন চলাচলে অসুবিধার সৃষ্টি করে থাকে। ঢাকা–ভাঙ্গা এক্সপ্রেসওয়ের দুটি সার্ভিস লেনের সাথে ইন্টারচেঞ্জটি সংযুক্ত নয়। ফলে সার্ভিস লেন ব্যবহারকারী যানগুলো ইন্টারচেঞ্জ ব্যবহার করে অন্য সড়কে যেতে পারেনা। মালবাহী যানবাহনের কথা আমলে না নিয়ে ইন্টারচেঞ্জের নকশা করা হয়েছে বিধায় এর ২৭০ ডিগ্রি বিশিষ্ট চারটি লুপ ব্যবহার করে ইন্টারচেঞ্জে উঠা ঝুঁকিপূর্ণ হয়ে যায় ও চালকদের বিভ্রান্তিতে পড়তে হয়। সড়ক পরিবহন ও মহাসড়ক বিভাগের  পরিমাণ বিল বকেয়া থাকার কারণে ৬ জুন ২০২৩ সালে ওয়েস্ট জোন পাওয়ার ডিস্ট্রিবিউশন কোম্পানি লিমিটেড ইন্টারচেঞ্জের বিদ্যুৎ সংযোগ বিচ্ছিন্ন করে। সড়ক পরিবহন ও মহাসড়ক বিভাগ দাবি করেছিল যে তাদের কাছে বিদ্যুৎ বিল পরিশোধের জন্য অর্থ নেই। বিদ্যুতের অভাবে ইন্টারচেঞ্জের ল্যাম্পপোস্টগুলোয় আলো জ্বলে উঠা বন্ধ হওয়ার ফলে অপরাধমূলক কর্মকাণ্ড বেড়ে যায় এবং পর্যটকদের সংখ্যা কমে আসে। ২৬ জুলাই ২০২৩ সালে বকেয়ার  পরিশোধ করার পরের দিন অর্থাৎ ৫১ দিন পর বিদ্যুৎ সংযোগ ফিরিয়ে দেওয়া হয়। এরপর ইন্টারচেঞ্জে যাত্রীদের চলাচল স্বাভাবিক হয়।

## তথ্যসূত্র

## আরও পড়ুন
* 

## বহিঃসংযোগ

বিষয়শ্রেণী:ভাঙ্গা উপজেলা
বিষয়শ্রেণী:সড়ক ইন্টারচেঞ্জ
বিষয়শ্রেণী:ফরিদপুর জেলার দর্শনীয় স্থান
বিষয়শ্রেণী:ঢাকা বিভাগের ভবন ও স্থাপনা
বিষয়শ্রেণী:২০২১-এ বাংলাদেশে প্রতিষ্ঠিত
আব্দুর রহমান ইবনে আকিল

**আব্দুর রহমান ইবনে আকিল** () ছিলেন হুসাইন ইবন আলী-এর একজন সঙ্গী, যিনি কারবালার যুদ্ধ (৬৮০ খ্রিস্টাব্দ)-এ নিহত হন। তাকে কারবালার শহীদদের একজন হিসেবে গণ্য করা হয়। তিনি আকিল ইবনে আবি তালিব () এর পুত্র এবং চতুর্থ খলিফা ও প্রথম শিয়া ইমাম আলী ()-এর ভাগ্নে ও জামাতা ছিলেন।

## বংশ
তার পিতা ছিলেন আকিল ইবনে আবি তালিব, এবং তার মা ছিলেন একজন দাসী। আব্দুর রহমান আলি-এর কন্যা খাদিজা বিনতে আলিকে বিবাহ করেছিলেন। 
## কারবালার যুদ্ধ
আব্দুর রহমান আশুরার দিনে হুসাইন ইবনে আলি-এর বাহিনীর পক্ষে যুদ্ধক্ষেত্রে প্রবেশ করেন এবং নিম্নোক্ত (হাকাব্যিক শ্লোক আবৃত্তি করেন:

কারবালার যুদ্ধ-এ আব্দুর রহমান উমর ইবনে সা'দ-এর বাহিনীর ১৭জন অশ্বারোহীকে হত্যা করেন, কিন্তু শেষ পর্যন্ত উসমান ইবনে খালিদ ইবনে রাশিমের হাতে নিহত হন। তার জীবনের ব্যাপারে খুব বেশি কিছু জানা যায় না, তবে লাবাব আল-আনসাব এর লেখকের মতে, তিনি ৩৫ বছর বয়সে নিহত হন। এছাড়াও, তার নাম  এবং -এ উল্লেখ করা হয়েছে।

## তথ্যসূত্র

বিষয়শ্রেণী:৬৮০-এ মৃত্যু
বিষয়শ্রেণী:কারবালার যুদ্ধে নিহত ব্যক্তি
আবদুল্লাহ ইবনে আকিল

**আবদুল্লাহ ইবন আকিল** (আরবি: عبد الله بن عقیل) ছিলেন হুসাইন ইবনে আলী-এর সঙ্গীদের মধ্যে একজন, যিনি কারবালার যুদ্ধ-এ শহীদ হন।

## বংশ
আকিল ইবনে আবি তালিব-এর একই নামে দুইজন সন্তান ছিলেন, যাদের নাম ছিল আবদুল্লাহ। এক জনকে বলা হতো আবদুল্লাহ আল-আকবার (বয়োজ্যেষ্ঠ) এবং অপরজন আবদুল্লাহ আল-আসগর (কনিষ্ঠ)। কিছু উৎস থেকে জানা যায়, তার উভয় সন্তানই কারবালার যুদ্ধে শহীদ হন। এই আবদুল্লাহ হলেন আবদুল্লাহ আল আকবার।
আবদুল্লাহ বিয়ে করেন মাইমুনাকে, যিনি ছিলেন আলী ইবনে আবি তালিবের কন্যা।
## কারবালার যুদ্ধে
তার নাম জিয়ারাত শুহাদা গ্রন্থে আবু আবদুল্লাহ ইবনে মুসলিম ইবন আকিল হিসেবে উল্লেখ করা হয়েছে। তিনি তার পরিবারের অন্যান্যদের মতো কারবালার যুদ্ধে নিহত হয়েছিলেন।
## তথ্যসূত্র

বিষয়শ্রেণী:৬৮০-এ মৃত্যু
বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:৬০০-এর দশকে জন্ম
বিষয়শ্রেণী:হোসাইন ইবনে আলী
বিষয়শ্রেণী:হুসাইনীয়
বিষয়শ্রেণী:জন্মের সাল অনিশ্চিত
মুহাম্মাদ ইবনে আবু সাঈদ ইবনে আকিল

**মুহাম্মাদ ইবনে আবু সাঈদ ইবনে আকিল** () মাত্র সাত বছর বয়সে  কারবালার যুদ্ধ-এ  শহীদ হয়েছিলেন।

## নাম
কিছু কিছু শিয়া রিজাল বিশেষজ্ঞরা তার নাম মুহাম্মাদ ইবনে সাঈদ হিসেবে উল্লেখ করেছেন, এবং অন্য কিছু সূত্রে তার নাম মুহাম্মাদ ইবনে আবু সাঈদ হিসেবে লিপিবদ্ধ করা হয়েছে। তবে, কিছু গবেষক আবদুল্লাহ ইবনে আকিল-এর কুনিয়া আবু সাঈদ বলে মনে করেছেন এবং মনে করেন যে মুহাম্মাদ ইবনে সাঈদ আসলে মুহাম্মাদ ইবনে আবদুল্লাহ ইবনে আকিল হতে পারেন।
## কারবালার যুদ্ধে
হুসাইন ইবনে আলি-এর শহীদ হওয়ার পর, বালক মুহাম্মাদ ইবনে আবু সাঈদ ইবনে আকিল তাঁবুর বাইরে বেরিয়ে এলেন এবং ভীত ও উদ্ভ্রান্তভাবে চারপাশে তাকালেন। উমর ইবনে সাদ-এর সেনাবাহিনীর একজন সৈনিক ইবনে আয়াস (নাশির) আল-জুহানি তাকে আক্রমণ করে এক আঘাতে হত্যা করে।
জিয়ারাত শুহাদা-এ তার নাম উল্লেখ করা হয়েছে এইভাবে:

## তথ্যসূত্র

বিষয়শ্রেণী:৬৮০-এ মৃত্যু
বিষয়শ্রেণী:কারবালার যুদ্ধে নিহত ব্যক্তি
বিষয়শ্রেণী:৬০০-এর দশকে জন্ম
বিষয়শ্রেণী:হোসাইন ইবনে আলী
বিষয়শ্রেণী:হুসাইনীয়
সুবর্ণ জয়ন্তী টাওয়ার

**সুবর্ণ জয়ন্তী টাওয়ার** বা **গোল্ডেন জুবিলী টাওয়ার** নামে পরিচিত) মৃণাল হক নির্মিত একটি ভাস্কর্য ও ম্যুরালের সমন্বিত স্থাপনা। বাংলাদেশের রাজশাহী  বিশ্ববিদ্যালয়ের সিনেট ভবনের সামনে অগ্রণী ব্যাংকের পশ্চিম পাশে অবস্থিত। সুবর্ণ জয়ন্তি টাওয়ার  রাজশাহী বিশ্ববিদ্যালয়ের অস্তিত্বের প্রতীক হিসেবে দেখা হয়।

## ইতিহাস
মৃণাল হক ইস্পাত ও লোহা দিয়ে সুবর্ণ জয়ন্তী টাওয়ার তৈরী করেন। রাজশাহী বিশ্ববিদ্যালয়ের পঞ্চাশ বছর পূর্তিকে স্মরণীয় করে রাখার জন্য ২০০৩ সালে ২৫ লাখ টাকা ব্যয়ে নির্মাণ করা হয়। এই ইস্পাত নির্মিত স্থাপনার  উচ্চতা ৩৫ ফুট। ২০০৩ সাল ২১ ডিসেম্বর এটির আনুষ্ঠানিক উন্মোচন করা হয়।

## বর্ণনা
মূল ভাস্কর্য মিনারের ইস্পাতের তৈরী একটি ম্যুরাল  সংযুক্ত আছে। ম্যূরালে মানব সভ্যতার ক্রমবিকাশ দেখানো হয়েছে। মূল মিনারের পূর্ব পাশে রয়েছে ‘ইস্পাতের কান্না’ নামে লোহার পাত দিয়ে নির্মিত দেওয়াল আছে। এই দেওয়ালে মালবাহী ভ্যান, ঘোড়ার গাড়ি, মানুষ, সাইকেল, সূর্যমুখী ফুল এবং শহীদ মিনারের প্রতিকৃতি আছে।

## চিত্রশালা

File:Suborno Jayonti Tower (9).jpg|টাওয়ারের উর্ধাংশ
File:Suborno Jayonti Tower 06.jpg|পেছনের দেয়াল 'ইস্পাতের কান্না'র একাংশ
File:Rajshahi University11.jpg|ইস্পাতের কান্নায় মুক্তিযোদ্ধা ও শহীদ মিনার
File:Rajshahi University08.jpg|ইস্পাতের কান্নায় স্মৃতি সৌধ


## তথ্যসূত্র

বিষয়শ্রেণী:বাংলাদেশের ভাস্কর্য
বিষয়শ্রেণী:২০০৩-এর ভাস্কর্য
বিষয়শ্রেণী:মৃণাল হকের কর্ম
বিষয়শ্রেণী:রাজশাহী বিশ্ববিদ্যালয়
বিষয়শ্রেণী:রাজশাহী বিভাগের ভবন ও স্থাপনা
মাহমুদ আলম

**মাহমুদ আলম** (জন্ম: ১৫ আগস্ট ১৯৬৩) একজন বাংলাদেশী গণিতবিদ। তিনি খুলনা বিশ্ববিদ্যালয়ের গণিত ডিসিপ্লিনের অধ্যাপক এবং খুলনায় অবস্থিত বেসরকারি বিশ্ববিদ্যালয়, খুলনা খান বাহাদুর আহ্‌ছানউল্লা বিশ্ববিদ্যালয়ের প্রথম উপাচার্য।

## জন্ম ও শিক্ষা
মাহমুদ বরিশালের উজিরপুর উপজেলার পাতুনিয়াকাঠি গ্রামে ১৯৬৩ সালের ১৫ আগস্ট জন্মগ্রহণ করেন। তিনি চট্টগ্রাম বিশ্ববিদ্যালয় থেকে ১৯৮৪ সালে গণিত বিষয়ে স্নাতক (সম্মান) ও ১৯৮৬ সালে ফলিত গণিত বিষয়ে স্নাতকোত্তর ডিগ্রি লাভ করেন। তিনি ঢাকা বিশ্ববিদ্যালয় থেকে ফলিত গণিত বিষয়ে ১৯৯৫ সালে প্রথম পিএইচডি এবং জাপানের ওকাইয়ামা বিশ্ববিদ্যালয় থেকে মেকানিক্যাল ইঞ্জিনিয়ারিং বিষয়ে ১৯৯৯ সালে দ্বিতীয় পিএইচডি ডিগ্রি অর্জন করেন ও ২০০৬ সালে পোস্টডক্টরেট সম্পন্ন করেন।

## কর্মজীবন
মাহমুদ আলম ১৯৮৭ সালে ভূতপূর্ব বাংলাদেশ ইনস্টিটিউট অব টেকনোলজি, খুলনাতে (বর্তমান কুয়েট) শিক্ষকতা জীবন শুরু করেন। ২০০০ সালে তিনি খুলনা বিশ্ববিদ্যালয়ে গণিত ডিসিপ্লিনে সহকারী অধ্যাপক পদে যোগ দেন। তিনি ২০০৩ সালে সহযোগী অধ্যাপক ও ২০০৭ সালে অধ্যাপক পদে উন্নীত হন। অধ্যাপনার পাশাপাশি তিনি খুলনা বিশ্ববিদ্যালয়ের সিন্ডিকেট সদস্য, বোর্ড অব অ্যাডভ্যান্সড স্টাডিজের সদস্য এবং বিভাগীয় প্রধানসহ বিভিন্ন অ্যাকাডেমিক ও প্রশাসনিক দায়িত্ব পালন করেছেন।

তিনি ২০২৩ সালের ১৬ আগস্ট থেকে ২০২৫ সালের ২৩ জুলাই পর্যন্ত খুলনায় অবস্থিত বেসরকারি বিশ্ববিদ্যালয়, খুলনা খান বাহাদুর আহ্‌ছানউল্লা বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।

## গবেষণা ও প্রকাশনা
তিনি জাতীয় ও আন্তর্জাতিক জার্নালে ১৭৫টির বেশি গবেষণা নিবন্ধ প্রকাশ করেছেন। এছাড়া দেশি ও বিদেশি সংস্থার অর্থায়নে একাধিক গবেষণা প্রকল্প বাস্তবায়ন করেছেন।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:উজিরপুর উপজেলার ব্যক্তি
বিষয়শ্রেণী:খুলনা বিশ্ববিদ্যালয়ের শিক্ষক
বিষয়শ্রেণী:বরিশাল বিভাগের শিক্ষায়তনিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:খুলনা খান বাহাদুর আহ্‌ছানউল্লা বিশ্ববিদ্যালয়ের উপাচার্য
গরূৎশষ্প

**গরূৎশষ্প** (বৈ. না. : *শষ্প গরূৎ্রীয়* / *শষ্পগরূৎ্রীয়*) হলো একটি সপুষ্পক উদ্ভিদ এবং ঘাস পরিবারের শুষ্ক অঞ্চলীয় বালি ঘাস, যা তার পালকযুক্ত ফুলের কুঁচোর জন্য শোভাময় উদ্ভিদ হিসেবে জন্মায়। এটি পূর্বে মঙ্গোলিয়া থেকে হাঙ্গেরির পুজতা এবং পশ্চিমে স্লোভাকিয়ার ডেভিনস্কা কোবিলা বন-প্রান্তর পর্যন্ত ইউরেশীয় প্রান্তরের অন্যতম সাধারণ উদ্ভিদ।  গ্রীষ্মকালে এর পাতা সবুজ হয় এবং একই ঋতুতে ফুল রূপালী-ধূসর হয়।  এটি সাধারণত ৬০-৯০ শত্ত়জন উঁচু হ​য়।

## তথ্যসূত্র

## আরও পড়া

* 

## বহিঃসংযোগ

* ''স্টিপা পেন্নাটা''

বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:১৭৫৩-এ বর্ণিত উদ্ভিদ
এমদাদ উল বারী

**এমদাদ উল বারী** (জন্ম: ২৩ নভেম্বর ১৯৬৫) বাংলাদেশ সেনাবাহিনীর একজন (অব:) মেজর জেনারেল ও টেলিকম প্রকৌশলী। তিনি বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) চেয়ারম্যান। ছিলেন বাংলাদেশ সেনাবাহিনীর সিগন্যাল কোরের কর্নেল কমান্ড্যান্ট।

## প্রাথমিক জীবন
এমদাদ উল বারী ২৩ নভেম্বর ১৯৬৫ সালে তৎকালীন পূর্ব পাকিস্তানের সিলেটে জন্মগ্রহণ করেন। তিনি চট্টগ্রাম বিশ্ববিদ্যালয় থেকে জানুয়ারী ১৯৮৫ সালে পদার্থবিদ্যায় স্নাতক ডিগ্রী অর্জন করেন। জাতীয় বিজ্ঞান ও প্রযুক্তি বিশ্ববিদ্যালয়ের টেলিকমিউনিকেশন ইঞ্জিনিয়ারিং বিভাগ থেকে তিনি ১৯৯৬ সালে স্নাতক প্রকৌশল ডিগ্রী অর্জন করেন। জাতীয় বিশ্ববিদ্যালয় থেকে তিনি ১৯৯৯ সালে ডিফেন্স স্টাডিজে স্নাতকোত্তর ডিগ্রী অর্জন করেন। তিনি ব্যবসায় প্রশাসন ইনস্টিটিউট, ঢাকা বিশ্ববিদ্যালয় হতে এমবিএ করেছেন। চীন, পাকিস্তান এবং যুক্তরাজ্যে বিভিন্ন সামরিক কোর্স সম্পন্ন করেছেন।

## কর্মজীবন
এমদাদ উল বারী ১৯৮৫ সালে বাংলাদেশ সেনাবাহিনীতে কমিশন লাভ করেন। বাংলাদেশ সেনাবাহিনীর সিগন্যাল কোরের কর্নেল কমান্ড্যান্ট ছিলেন।

বাংলাদেশ ইউনিভার্সিটি অফ প্রফেশনালসের তিনি ভাইস চ্যান্সেলর ছিলেন।

তিনি বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজের মহাপরিচালক ছিলেন।

২০১৩ সালে তিনি ঢাকা ক্যান্টনমেন্ট গার্লস পাবলিক স্কুল এন্ড কলেজের চেয়ারপারসন ছিলেন।

বিটিআরসিতে তিনি জানুয়ারী ২০১৫ থেকে ফেব্রুয়ারী ২০১৮ সাল পর্যন্ত বিটিআরসি মহাপরিচালক (সিস্টেম অ্যান্ড সার্ভিসেস) হিসেবে দায়িত্বে পালন করেছেন।

মহাপরিচালক ও প্রধান নির্বাহী হিসেবে তিনি মার্চ ২০২০ সাল থেকে নভেম্বর ২০২১ সাল পর্যন্ত বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজে দায়িত্ব পালন করেন।

তিনি ১০ সেপ্টেম্বর ২০২৪ সালে বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) চেয়ারম্যান হিসেবে নিয়োগ পান।

### জাতিসংঘ শান্তিরক্ষা মিশন
এমদাদ উল বারী ১৫ ফেব্রুয়ারি ২০১৮ সালে ইউনাইটেড নেশনস অর্গানাইজেশন স্টেবিলাইজেশন মিশন ইন দ্য ডেমোক্রেটিক রিপাবলিক অফ দ্য কঙ্গোর একজন পর্যবেক্ষক হিসেবে দায়িত্ব পালন করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:১৯৬৫-এ জন্ম
বিষয়শ্রেণী:সিলেট জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী
তিস্তা নিম্ন বাঁধ-৩ জলবিদ্যুৎ কেন্দ্র

**তিস্তা লো ড্যাম - III হাইড্রোপাওয়ার প্ল্যান্ট**  তিস্তা নদীর উপর নির্মিত একটি রান-অব-দ্য-রিভার জলবিদ্যুৎ কেন্দ্র। বাঁধটি পশ্চিমবঙ্গের কালিম্পং জেলার রাম্বি বাজারে অবস্থিত।

## ভূগোল
এটি পশ্চিমবঙ্গের কালিম্পং জেলার রেয়াং-এ অবস্থিত, রাম্বি বাজারের পাশে

## প্রকল্প
বাঁধটি ৪৪ মিটার দীর্ঘ এবং ৭ মিটার ব্যাসের ৪টি পেনস্টক নিয়ে গঠিত ৩২ মিটার উঁচু। ১৩২ মেগাওয়াট ক্ষমতার সারফেস পাওয়ার হাউসে ৩৩ মেগাওয়াট ক্ষমতার ৪ ইউনিট প্রতিটি ২১.৩৪ মিটার এর নেট রেটেড হেডের অধীনে কাজ করার জন্য ডিজাইন করা হয়েছে এবং ৯৫% মেশিন উপলব্ধতার সাথে ৯০% নির্ভরযোগ্য বছরে ৫৯৪.০৭ মিলিয়ন ইউনিট উৎপাদনের করার জন্য ডিজাইন করা হয়েছে। ইউনিট I এবং II ২০১৩ সালের জানুয়ারি মাসে এবং ইউনিট III এবং IV যথাক্রমে ফেব্রুয়ারি এবং মার্চ ২০১৩ মাসে কমিশন করা হয়েছিল।  পশ্চিমবঙ্গ রাজ্য এই বিদ্যুৎ কেন্দ্রের একমাত্র সুবিধাভোগী। প্রকল্পটি নির্মাণের সাথে সাথে এলাকাটি উন্নয়ন অবকাঠামো, শিক্ষা, চিকিৎসা সুবিধা এবং কর্মসংস্থানের সুযোগ দ্বারা উপকৃত হয়।
## তথ্যসূত্র

বিষয়শ্রেণী:২০১৩-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বাঁধ
বিষয়শ্রেণী:পশ্চিমবঙ্গের জলবিদ্যুৎ কেন্দ্র
বিষয়শ্রেণী:উইকিউপাত্তে স্থানাঙ্ক আছে
হাভিয়ের মিলেই

**হাভিয়ের হেরার্দো মিলেই** () (জন্ম ২২শে অক্টোবর, ১৯৭০) একজন আর্জেন্টিনীয় রাজনীতিবিদ, ব্যবসায়ী ও অর্থনীতিবিদ এবং ২০২৩ সালের ডিসেম্বর থেকে আর্জেন্টিনার রাষ্ট্রপতি। তিনি দেশটির ৫৮তম রাষ্ট্রপতি। এর আগে তিনি ২০২১ থেকে ২০২৩ সাল পর্যন্ত আর্জেন্টিনার আইনসভার নিম্নকক্ষের সদস্য (সংসদ সদস্য) ছিলেন। তিনি মুক্তিবাদী চিন্তাধারায় বিশ্বাসী বিশ্বের প্রথম রাষ্ট্রপতি। মিলেই অর্থনীতি ও রাজনীতির বিভিন্ন বিষয়ের উপরে বিশ্ববিদ্যালয়ে পাঠদান করেছেন, রচনা প্রকাশ করেছেন ও এগুলির উপরে বেতার অনুষ্ঠানও সঞ্চালনা করেছেন। আর্জেন্টিনার রাজনীতিতে তাঁর রাজনৈতিক দৃষ্টিভঙ্গি স্বতন্ত্র।

মিলেই তাঁর বর্ণাঢ্য ব্যক্তিত্ব, স্বতন্ত্র ব্যক্তিগত শৈলী ও গণমাধ্যমে শক্তিশালী উপস্থিতির জন্য পরিচিত। তাঁকে রাজনৈতিকভাবে ডানপন্থী জনতুষ্টিবাদী এবং ডানপন্থী মুক্তিবাদী হিসেবে বর্ণনা করা হয়েছে। তিনি অবাধ ব্যবসামূলক (লেসে-ফেয়ার) অর্থনীতির সমর্থক, বিশেষ করে ন্যূনতম শাসন ও নৈরাজ্যমূলক পুঁজিবাদের নীতিগুলির সাথে তিনি একাত্মতা পোষণ করেছেন। আর্জেন্টিনার মুদ্রার অবাধ পতন, দারিদ্র্যবৃদ্ধি, স্থায়ী অতিমূল্যস্ফীতি, ইত্যাদিতে অতিষ্ঠ আর্জেন্টিনার জনগণ রাজনৈতিক প্রবর বা অভিজাত শ্রেণীর ব্যাপারে অত্যন্ত অসন্তুষ্ট ছিল, যা মিলেইয়ের রাষ্ট্রপতি নির্বাচনে ভূমিকা রাখে। মিলেই বেতার ও টেলিভিশনে দেশের শাসক শ্রেণীর কঠোর সমালোচনা করে জাতীয় মঞ্চে উদীত হন। দুর্বিনীত ব্যক্তিত্ব ও কায়েমী গোষ্ঠীবিরোধী মনোভঙ্গির কারণে তাঁকে মার্কিন যুক্তরাষ্ট্রের ডোনাল্ড ট্রাম্প ও ব্রাজিলের জাইর বোলসোনারু-র সাথে তুলনা করা হয়েছে।

মিলেই তাঁর দেশের আর্থিক ও কাঠামোগত নীতিগুলির পূর্ণাঙ্গ রদবদল প্রস্তাব করেছেন। তিনি মাদক, আগ্নেয়াস্ত্র, পতিতাবৃত্তি ও সমকামী বিবাহের প্রশ্নে পছন্দের স্বাধীনতা সমর্থন করেন। কিন্তু গর্ভপাত ও মুমূর্ষুর যন্ত্রণাহীন মৃত্যুর বিরোধিতা করেন। বৈদেশিক নীতির ক্ষেত্রে তিনি মার্কিন যুক্তরাষ্ট্র ও ইসরায়েলের সাথে আরও ঘনিষ্ঠ সম্পর্কে আগ্রহী, ইউক্রেনে রুশ আগ্রাসনের বিরোধী এবং চীনের সাথে আর্জেন্টিনার ভূ-রাজনৈতিক সম্পর্কে দূরত্ব সৃষ্টির পক্ষপাতী।

## তথ্যসূত্র

## বহিঃসংযোগ

* 

বিষয়শ্রেণী:আর্জেন্টিনার রাষ্ট্রপতি
বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনীয় অর্থনীতিবিদ
বিষয়শ্রেণী:ডানপন্থী জনতুষ্টিবাদী
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:বুয়েনোস আইরেসের রাজনীতিবিদ
বিষয়শ্রেণী:মার্কসবাদ বিরোধী
বিষয়শ্রেণী:অবস্থান অনুযায়ী শ্রেণীভুক্ত নয় এমন পুরুষ ফুটবলার
দানিয়েল হাকিকতজু

**দানিয়াল রেজা হাকিকতজু** (ফারসি: دانیال رضا حقیقت جو; জন্ম ২৫ মার্চ, ১৯৯০), যিনি **ড্যানিয়েল হাকিকতজু** নামে অধিক পরিচিত; একজন মার্কিন মুসলিম পলিমিক, লেখক, বক্তা, বিতর্ককারী, দার্শনিক এবং দাঈ। তিনি অনলাইন বিতর্ক, আধুনিকতাবাদের সমালোচনা, ইসলাম-সম্পর্কীয় বিতর্ক এবং মুসলিম ও আধুনিকতার সাথে সাথে পাশ্চাত্য দার্শনিক চিন্তাধারা এবং ইসলামী বুদ্ধিবৃত্তিক ইতিহাসের ছেদ সম্পর্কিত বিষয়গুলির উপর লেখা ও বক্তৃতার জন্য পরিচিত।

## তথ্যসূত্র

বিষয়শ্রেণী:মার্কিন লেখক
বিষয়শ্রেণী:মুসলিম দার্শনিক
বিষয়শ্রেণী:টেক্সাসের মুসলিম
সুভাষ ভট্টাচার্য

**সুভাষ ভট্টাচার্য ** ( জন্ম: ২৮ সেপ্টেম্বর ১৯৩৯ ) হলেন একজন বিশিষ্ট বাঙালি ব্যাকরণবিদ। অভিধানচর্চার ক্ষেত্রে তিনি প্রবীণ গবেষক হিসাবে সুপরিচিত।  বাংলাভাষায় প্রয়োগবিধির উপর প্রথম গ্রন্থ- *আধুনিক বাংলা প্রয়োগ অভিধান* তিনিই রচনা করেন এবং এই গ্রন্থটির জন্য ১৯৮৪ খ্রিস্টাব্দে আনন্দ পুরস্কার লাভ করেন।

## জীবনী
সুভাষ ভট্টাচার্যের জন্ম ১৯৩৯ খ্রিস্টাব্দের ২৮ সেপ্টেম্বর ব্রিটিশ ভারতের অধুনা বাংলাদেশের বরিশালে। 
তাঁর কলেজ ও উচ্চ শিক্ষা কলকাতার স্কটিশ চার্চ কলেজ, প্রেসিডেন্সি কলেজ ও কলকাতা বিশ্ববিদ্যালয়ে। পেশায় ছিলেন ইতিহাসের অধ্যাপক।  দীর্ঘদিনের অধ্যাপনার পাশাপাশি তিনি বাংলাভাষা ও বাংলা সাহিত্য শৈলী নিয়ে চর্চা করেন। ১৯৮৪ খ্রিস্টাব্দে প্রকাশিত হয় তার প্রথম অভিধানিক গ্রন্থ-*আধুনিক বাংলা প্রয়োগ অভিধান* যা বাংলা ভাষায় লেখার প্রয়োগবিধির দিশা নির্দেশ করে। বাংলা শব্দ ও ভাষার ব্যবহার, বানান ও বিরামচিহ্নের প্রয়োগের নিয়মকৌশল নিয়ে 
প্রায় পঞ্চাশ বৎসরের অভিধান চর্চায় দশ-বারোটির মত অভিধান একক প্রচেষ্টায় সংকলন ও সম্পাদনা করেছেন। এছাড়াও লিখেছেন পাঁচ-ছয়টি ভাষা বিষয়ক গ্রন্থ। ছোটদের জন্য লিখেছেন * তোমাদের রবীন্দ্রনাথ*। তার উল্লেখযোগ্য প্রকাশিত গ্রন্থগুলি হল-

* *আধুনিক বাংলা প্রয়োগ অভিধান’ (১৯৮৪) আনন্দ পাবলিশার্স, কলকাতা।
* *বাঙালির ভাষা*, 
* *ভাষা ও শৈলী*,
* *ভাষাদিগন্তে নতুন আলো'’, 
* *বাংলাভাষা চর্চা*,
* *ভাষার তত্ত্ব ও বাংলা ভাষা*,
* *বাংলা উচ্চারণ অভিধান*,
* *ইতিহাস অভিধান* (প্রথম ও দ্বিতীয় খন্ড), 
* *স্বপ্নের ভুবন : রবীন্দ্রনাথের গান*,
* *বিবিধ বিদ্যার অভিধান*,
* *ভাষাকোশ*, 
* *ভালো বাংলা শিখতে হলে* 
* *বাল্মিকী রামায়ণ (১ম খণ্ড), বঙ্গীয় সাহিত্য সংসদ, কলকাতা 
; আনন্দবাজার পত্রিকা ব্যবহার বিধি গ্রন্থমালার অন্তর্ভুক্ত গ্রন্থ-
* *তিষ্ঠ ক্ষণকাল:বিরামচিহ্ন ও অন্যান্য প্রসঙ্গ*, আনন্দ পাবলিশার্স প্রাইভেট লিমিটেড, কলকাতা 
* *বাংলা:লেখক ও সম্পাদকের অভিধান* আনন্দ পাবলিশার্স প্রাইভেট লিমিটেড, কলকাতা 

== সম্মাননা==
* ১৯৮৪ - [[আনন্দ পুরস্কার]] (*আধুনিক বাংলা প্রয়োগ অভিধান'' গ্রন্থটির জন্য)
* ২০০৭ - বিদ্যাসাগর স্মৃতি পুরস্কার
* ২০০৯ - চণ্ডীগড় প্রাচীন কলাকেন্দ্র সম্মান

অধ্যাপক সুভাষ ভট্টাচার্য পশ্চিমবঙ্গ বাংলা আকাদেমির এবং সাহিত্য সংসদের সম্পাদক মণ্ডলীর সদস্য।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বরিশাল জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:ভারতীয় ব্যাকরণবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আনন্দ পুরস্কার বিজয়ী
সৈয়দ রশিদ আহমদ জৌনপুরী

**সৈয়দ রশীদ আহমদ জৌনপুরী** (১৮৮৯–২০০১) একজন সুফি সাধক, লেখক, হাদিস ও কোরআনের পণ্ডিত এবং বাংলাদেশে মুসলিম ধর্মপ্রচারক ছিলেন। তিনি আহমদ রজা খান বেরলভী ও তার বেরলভী আন্দোলন দ্বারা প্রভাবিত হয়েছিলেন।

তিনি উর্দু গজল, নজম, হামদ ও নাত লিখেছেন এবং তাঁর কলম নাম ছিল "ফানি"। একজন সুফি মুর্শিদ হিসেবে তিনি কাদেরিয়া, চিশতিয়া, নকশবন্দিয়া, নকশবন্দিয়া-মুজাদ্দিদিয়া, শাযিলিয়া, ওয়াইসি, কালান্দারিয়া, সাবেরিয়া ও নিজামিয়া তরিকায় দীক্ষিত ছিলেন।

তাঁর শিক্ষাগুলি বলেছে যে ইসলাম একটি সমন্বিত সামগ্রিক ধারা, যা শরিয়ত (বাহ্যিক পথ), তরিকত (অন্তর্দৃষ্টি পথ), হাকিকত (আধ্যাত্মিক সত্য), এবং মারেফত (চূড়ান্ত আধ্যাত্মিক জ্ঞান) এর সমন্বয়ে গঠিত, এবং এদের মধ্যে কোনটি ছাড়া ইসলাম অসম্পূর্ণ। তিনি দান-অনুদানের উপর নির্ভর করতে অস্বীকার করেছিলেন এবং প্রায় অজ্ঞাতভাবে বাংলাদেশে জীবনযাপন করেছিলেন।

## তথ্যসূত্র

বিষয়শ্রেণী:ইসলাম
বিষয়শ্রেণী:সুফিবাদ
বিষয়শ্রেণী:১৮৮৯-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:বাংলাদেশী সুফি
বিষয়শ্রেণী:বাংলাদেশে সুফিবাদ
বিষয়শ্রেণী:সুন্নি সুফি
কেন্দ্রি পায়েস

**রায় কেন্দ্রি পায়েস আন্দ্রাদে** (; জন্ম: ৪ মে ২০০৭; **কেন্দ্রি পায়েস** নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইকুয়েডরীয় ক্লাব ইন্দিপেন্দিয়েন্তে দেল ভায়ে এবং ইকুয়েডর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০২২ সালে, পায়েস ইকুয়েডর অনূর্ধ্ব-১৭ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০২৩ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৬ ম্যাচে ১টি গোল করেছেন।

## প্রারম্ভিক জীবন
রায় কেন্দ্রি পায়েস আন্দ্রাদে ২০০৭ সালের ৪ঠা মে তারিখে ইকুয়েডরের গুয়াইয়াকিলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পায়েস ইকুয়েডর অনূর্ধ্ব-১৭ এবং ইকুয়েডর অনূর্ধ্ব-২০ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০২২ সালের ২২শে সেপ্টেম্বর তারিখে তিনি ইকুয়েডর অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ইকুয়েডরের বয়সভিত্তিক দলের হয়ে তিনি প্রায় ১ বছরে ১৭ ম্যাচে অংশগ্রহণ করে ৬টি গোল করেছেন।

২০২৩ সালের ১২ই সেপ্টেম্বর তারিখে, ১৬ বছর, ৪ মাস ও ৮ দিন বয়সে, বাম পায়ে ফুটবল খেলায় পারদর্শী পায়েস উরুগুয়ের বিরুদ্ধে অনুষ্ঠিত ২০২৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৬ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ইকুয়েডর ২–১ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে পায়েস সর্বমোট ৫ ম্যাচে ১টি গোল করেছেন। জাতীয় দলের হয়ে অভিষেকের ১ মাস ও ১ দিন পর, ইকুয়েডরের জার্সি গায়ে প্রথম গোলটি করেছেন; ২০২৩ সালের ১৩ই অক্টোবর তারিখে, বলিভিয়ার বিরুদ্ধে ম্যাচের ৪৫তম মিনিটে মইসেস কাইসেদোর অ্যাসিস্ট হতে ইকুয়েডরের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইকুয়েডরীয় ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:ইন্দিপেন্দিয়েন্তে দেল ভায়ের খেলোয়াড়
বিষয়শ্রেণী:ইকুয়েডরের আন্তর্জাতিক যুব ফুটবলার
বিষয়শ্রেণী:ইকুয়েডরের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইকুয়েডরের অনূর্ধ্ব-২০ আন্তর্জাতিক ফুটবলার
বিষয়শ্রেণী:ইকুয়েডরের পুরুষ আন্তর্জাতিক ফুটবলার
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:রেসিং ক্লাব স্ত্রাসবুর আলজাসের খেলোয়াড়
বিষয়শ্রেণী:লিগ ১-এর খেলোয়াড়
কলন্দরিয়া তরিকা

**কলন্দরিয়া তরিকা** (আরবি: قلندرية), কলন্দর বা ক্যালান্দারি হলেন একধরনের ঘুরে বেড়ানো সুফি দরবেশ। কলন্দরদের লেখাগুলি কেবল উচ্ছৃঙ্খলতার উদযাপন নয়, বরং বৈষম্যবাদী বিশ্বাসের প্রতিফলন।

প্রথম উল্লেখ পাওয়া যায় ১১শ শতাব্দীর গদ্যগ্রন্থ কলন্দরনামা (কলন্দরদের কাহিনী) তে, যা আনসারি হরাওয়ীর নামে প্রচলিত। "কলন্দরিয়া" শব্দটি প্রথম সানাই গজনভির দ্বারা প্রয়োগ করা হয় বলে ধারণা করা হয়, যেখানে তাঁর কবিতায় বিভিন্ন অনুশীলনের বর্ণনা পাওয়া যায়। কলন্দর ধারার কবিতায় সাধারণত যেসব বিষয় উঠে আসে তা হলো জুয়া খেলা, খেলা-ধুলা, নেশা গ্রহণ, ধর্মীয় সমন্বয়বাদ, উচ্ছৃঙ্খলতা, সমাজবিরোধিতা, সামাজিক নিয়ম লঙ্ঘন এবং নাজার ইলা'ল-মুর্দ (যুবকদের প্রতি আকৃষ্ট হওয়া)। এসব কর্মকাণ্ডকে প্রথাগত মুসলমানরা সাধারণত কুফরি বা কুফর এবং খুরাফাত বলে থাকে।

এই আদেশ বা তরিকা প্রায়শই ইসলামী কর্তৃপক্ষের কঠোর নজরে পড়ত।

## উৎপত্তি
কলন্দরিয়া একটি প্রথাবহির্ভূত সুফি তরিকা, যা মধ্যযুগীয় আল-আন্দালুসে উদ্ভব হয়েছিল। এটি আলমোহাদ খিলাফতের রাষ্ট্র-সমর্থিত জাহিরিবাদের প্রতিক্রিয়া হিসেবে গড়ে ওঠে।

## প্রচার
আল-আন্দালুস থেকে কলন্দরিয়া দ্রুত উত্তর আফ্রিকা, লেভান্ত, আরব, বৃহত্তর ইরান, এশিয়া মাইনর, মধ্য এশিয়া এবং পাকিস্তানে ছড়িয়ে পড়ে। ১২শ শতাব্দীর শুরুতে এই আন্দোলন বৃহত্তর খোরাসান এবং আশেপাশের অঞ্চলগুলোতে, বিশেষত দক্ষিণ এশিয়ায় জনপ্রিয়তা লাভ করে।

কলন্দরিয়া সম্ভবত পূর্ববর্তী মালামতিয়া থেকে উদ্ভূত হয়েছিল এবং দক্ষিণ এশিয়ায় কিছু বৌদ্ধ ও হিন্দু প্রভাব প্রদর্শন করেছিল। মালামতিয়া মাদকদ্রব্য ব্যবহারের নিন্দা করত এবং কেবল কম্বল বা হিপ-লেংথের চুলের পোশাক পরত। কলন্দরিয়া বাংলার হজরত পাণ্ডুয়া এবং পাকিস্তানের বিভিন্ন স্থানে একাধিক কলন্দর ব্যক্তিত্বের প্রচেষ্টায় ছড়িয়ে পড়ে।

পাকিস্তানে কলন্দরি গানে সাধারণত কাওয়ালির ধাঁচ এবং স্থানীয় বিভিন্ন লোকশিল্প, যেমন ভাংরা এবং তীব্র নাকারা বা ঢোল বাজনা অন্তর্ভুক্ত থাকে।

## তথ্যসূত্র

বিষয়শ্রেণী:ইসলাম
বিষয়শ্রেণী:সুফিবাদ
বিষয়শ্রেণী:সুফি তরিকা
বীর (ভাস্কর্য)

***বীর*** বাংলাদেশের মুক্তিযোদ্ধাদের একটি স্মারক ভাস্কর্য। এটি ঢাকা মহানগরের নিকুঞ্জ আবাসিক এলাকার প্রথম প্রবেশপথের মুখে বিমানবন্দর সড়কের পাশে অবস্থিত। মুক্তিযুদ্ধে বহুল ব্যবহৃত ‘বীর বাঙালি অস্ত্র ধরো, বাংলাদেশ স্বাধীন করো’ স্লোগানের প্রথম শব্দ হতে ভাস্কর্যটির নাম গ্রহণ করা হয়েছে। হাজ্জাজ কায়সারের মূল নকশায় নির্মিত ৫৩ ফুট উচ্চতার ভাস্কর্য *বীর,* মূলত চারজন মুক্তিযোদ্ধার যুদ্ধরত প্রতিকৃতি। ২০১৭ সালের মে মাসে ভাস্কর্যটির আনুষ্ঠানিক উন্মোচন ঘটে।

## নির্মাণ
সড়ক ও জনপথ অধিদপ্তরের তত্ত্বাবধানে ‘বনানী ওভারপাস-এয়ারপোর্ট মোড় বিউটিফিকেশন’ প্রকল্পের আওতায় এটির নির্মাণ করা হয়। *ভিনাইল ওয়ার্ল্ড গ্রুপ* ভাস্কর্যের পরিকল্পনা, অর্থায়ন ও নির্মাণ করে। হাজ্জাজ কায়সার ও তার দল পাঠচক্রের মাধ্যমে *বীরের* নকশা করেন। ভিনাইল গ্রুপের প্রকৌশল দল এটির নির্মাণ করেন। লোহা দিয়ে *বীরের* ভিত্তি ও প্রাথমিক  কাঠামো বানানো হয়। তার উপর সিমেন্টের প্রলেপ দিয়ে মুক্তিযোদ্ধাদের প্রতিকৃতি তৈরি করা হয়েছে। প্রতিকৃতির উপরে চার স্তরে জিপসাম পুডিং, ডকোপেইন্ট, টকোপ্রিন্ট এবং সবচেয়ে উপরে ব্রোঞ্জের আস্তরণ বসানো হয়েছে। ৩ কোটি ৭৫ লাখ টাকা ব্যয়ে ভাস্কর্যটির নির্মাণ তিন মাসে সম্পূর্ণ করা হয়।

## বর্ণনা
*বীর* চারজন মুক্তিযোদ্ধার সদাসতর্ক ও যুদ্ধরত ভঙ্গির প্রতিকৃতি। একজন নারী ও তিনজন পুরুষ মুক্তিযোদ্ধার দৃঢ়তা ভাস্কর্যটির মূল বিষয়। এক তরুণ যোদ্ধা গ্রেনেড ছুড়ছেন। তরুণের সামনে অস্ত্র হাতে আগুয়ান মুক্তিকামী এক নারী। আরও দুজন মুক্তিযোদ্ধা রাইফেল তাক করে আছেন। একজন এক হাটু গেড়ে বসে আছন, অপর জন দণ্ডায়মান। ভাস্কর্যের মূলমঞ্চ দুই ধাপের ফোয়ারা ও বেদি ফুল বাগান দিয়ে বেস্টিত। ভাস্কর্যটির দৈর্ঘ্য ৪০ ফুট  ও প্রস্থ ৬২ ফুট এবং উচ্চতা ৫৩ ফুট।    

বাংলাদেশের মুক্তিযুদ্ধের ওপর নির্মিত রাঙ্গামাটি সেনানিবাসের ৫০ ফুট উচ্চতার ভাস্কর্য হতে *বীর* ৩ ফুট বেশি উঁচু। নির্মাণের পর, ২০১৭ সাল থেকে *বীর,* বাংলাদেশের মুক্তিযোদ্ধাদের সর্বোচ্চ ভাস্কর্য হিসেবে বিবেচিত।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকার স্মৃতিস্তম্ভ ও স্মারক
বিষয়শ্রেণী:ঢাকার বহিরঙ্গন ভাস্কর্য
বিষয়শ্রেণী:২০১৭-এর ভাস্কর্য
আয়মান ওদেহ

**আয়মান আদিল ওদেহ** (; ; জন্ম ১ জানুয়ারি ১৯৭৫) একজন আরব ইসরায়েলি  আইনজীবী এবং রাজনীতিবিদ। তিনি নেসেটের সদস্য এবং হাদাশ পার্টির নেতা।

## জীবনী
আয়মান ওদেহ ১৯৭৫ সালে জন্মগ্রহণ করেন। তিনি কাবাবির পাড়ায় হাইফাতে বেড়ে ওঠেন। তার বাবা ছিলেন নির্মাণ শ্রমিক। যদিও তার পরিবার মুসলিম ছিল, ওদেহের বাবা-মা তাকে একটি খ্রিস্টান স্কুলে পাঠিয়েছিলেন যেখানে তিনি ছিলেন একমাত্র মুসলিম ছাত্র, গর্বের সাথে উল্লেখ করেছেন যে তিনি তার হাই স্কুলের ফাইনাল পরীক্ষায় নিউ টেস্টামেন্ট অধ্যয়নে এ পেয়েছেন। তিনি এখন নিজেকে ধর্ম ও জাতিসত্তার সীমানা অতিক্রম করেছেন বলে বর্ণনা করেছেন। তিনি ১৯৯৩ থেকে ১৯৯৭ সাল পর্যন্ত রোমানিয়ার ক্রাইওভা বিশ্ববিদ্যালয়ে আইন অধ্যয়ন করেন। রোমানিয়াতে তার আইন অধ্যয়নের সময়, তিনি প্যালেস্টাইনপন্থী সমাবেশে অংশ নেন, রোমানিয়ান ভাষা শিখেন এবং বিভিন্ন রাজনৈতিক চিন্তাবিদ এবং বিপ্লবীদের স্মৃতিকথা পড়েন।  তিনি ক্রাইওভা বিশ্ববিদ্যালয় থেকে আইনের স্নাতক ডিগ্রি অর্জন করেন এবং ২০০১ সালে ইস্রায়েলে আইন অনুশীলন করার জন্য প্রত্যয়িত হন, যদিও তিনি ইসরায়েল বার অ্যাসোসিয়েশনের সদস্য নন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2020)">উদ্ধৃতি প্রয়োজন</span>]]* &#x5D;

ওদেহ একজন গাইনোকোলজিস্ট নারদিন আসেলির সাথে বিয়ে করেছেন, যার সাথে তিনি তার ১৭ বছর বয়সী ভাইয়ের সাথে দেখা করেছিলেন যিনি ২০০০ সালে দ্বিতীয় ইন্তিফাদার শুরুতে নিহত হন। তাদের তিনটি সন্তান রয়েছে।

তিনি আরবি, হিব্রু, ইংরেজি এবং রোমানিয়ান ভাষায় কথা বলেন।

## তথ্যসূত্র

বিষয়শ্রেণী:নেসেটের সদস্য ২০২২-২০২৬
বিষয়শ্রেণী:নেসেটের সদস্য ২০২১-২০২২
বিষয়শ্রেণী:নেসেটের সদস্য ২০২০-২০২১
বিষয়শ্রেণী:নেসেটের সদস্য ২০১৯-২০২০
বিষয়শ্রেণী:নেসেটের সদস্য ২০১৯
বিষয়শ্রেণী:নেসেটের সদস্য ২০১৫-২০১৯
বিষয়শ্রেণী:যৌথ তালিকার রাজনীতিবিদ
বিষয়শ্রেণী:নেসেটের আরব সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:হাদাশের নেতা
বিষয়শ্রেণী:হাদাশের রাজনীতিবিদ
বিষয়শ্রেণী:ইসরায়েলের আরব নাগরিক
বিষয়শ্রেণী:হাইফার রাজনীতিবিদ
বিষয়শ্রেণী:হাইফার সিটি কাউন্সিলর
বিষয়শ্রেণী:ইসরায়েলি নাস্তিক
বিষয়শ্রেণী:ইসরায়েলি প্রাক্তন মুসলিম